দিনাজপুর জেলা
দিনাজপুর জেলা বাংলাদেশের উত্তর-পশ্চিমাঞ্চলের রংপুর বিভাগের একটি প্রশাসনিক অঞ্চল। এই অঞ্চল ভূতাত্ত্বিকভাবে ইন্ডিয়ান প্লেটের অংশ যা আদি জুরাসিক যুগে সৃষ্টি হওয়া গন্ডোয়ানাল্যান্ডের অংশ ছিল। এজন্য এই এলাকাকে গন্ডোয়ানাল্যান্ড বলা হত।[1]
দিনাজপুর জেলার উত্তরে ঠাকুরগাঁও, পঞ্চগড় ও নীলফামারী জেলা, দক্ষিণে জয়পুরহাট জেলা ও ভারতের পশ্চিমবঙ্গ, পূর্বে রংপুর ও নীলফামারী জেলা এবং পশ্চিমে ভারতের পশ্চিমবঙ্গ রাজ্যর পশ্চিম দিনাজপুর (উত্তর ও দক্ষিণ দিনাজপুর জেলাদ্বয়) অবস্থিত। এই জেলার মোট আয়তন ৩৪৩৭.৯৮ বর্গ কিলোমিটার। বার্ষিক সর্বোচ্চ গড় তাপমাত্রা ৩৩.৫ ডিগ্রি সেলসিয়াস এবং সর্বনিম্ন তাপমাত্রা ১০.৫ ডিগ্রি সেলসিয়াস। বার্ষিক বৃষ্টিপাত ২৫৩৬ মিলিমিটার। প্রধান নদীসমূহ পূনর্ভবা, আত্রাই।
দিনাজপুর জেলার উপজেলা সংখ্যা ১৩টি। এগুলি হল
দিনাজপুর সদর উপজেলা বিরামপুর উপজেলা খানসামা উপজেলা বীরগঞ্জ উপজেলা বোচাগঞ্জ উপজেলা ফুলবাড়ী উপজেলা চিরিরবন্দর উপজেলা ঘোড়াঘাট উপজেলা হাকিমপুর উপজেলা কাহারোল উপজেলা নবাবগঞ্জ উপজেলা পার্বতীপুর উপজেলা বিরল উপজেলা
জনশ্রুতি আছে জনৈক দিনাজ অথবা দিনারাজ দিনাজপুর রাজপরিবারের প্রতিষ্ঠাতা। তার নামানুসারেই রাজবাড়ীতে অবস্থিত মৌজার নাম হয় দিনাজপুর। পরবর্তীতে ব্রিটিশ শাসকরা ঘোড়াঘাট সরকার বাতিল করে নতুন জেলা গঠন করে এবং রাজার সম্মানে জেলার নামকরণ করে দিনাজপুর।
১৭৬৫ সালে দেওয়ানি গ্রহণের ফলে দিনাজপুর জেলা ইস্ট ইন্ডিয়া কোম্পানির নিয়ন্ত্রণভুক্ত হয়। সেই সময় লক্ষনৌতী, বাজিন্নাতাবাদ, তেজপুর, পানজারা, ঘোড়াঘাট, বারবকাবাদ ও বাজুহা, এই ছয়টি সরকারের অংশ নিয়ে দিনাজপুর জেলা গঠিত হয়। ১৭৮৬ সালে দিনাজপুর জেলা হিসেবে ঘোষিত হয়। দিনাজপুর সদরে জেলা সদর গঠিত হয়।[2]
দিনাজপুর একসময়ে একটি নামকরা জনপদ পুন্দ্রবর্ধনের অংশ ছিল। লাখনাউটির রাজধানি দেভকটের অবস্থান ছিল এর ১১ মাইল দক্ষিণে। ততকালীন ইংরেজ শাসকদের “The British Administrative Control” এখানে ১৭৮৬ সনে গঠিত হয়। ১৯৪৭ সালে বঙ্গভঙ্গের সময়ে দিনাজপুরের একটি বড় অংশ পশ্চিমবঙ্গে চলে যায় এবং তার নাম হয় পশ্চিম দিনাজপুর জেলা। এ জেলার জনগনেরা তেভাগা আন্দোলনে অংশগ্রহন করে এবং ১৯৭১ সালের মুক্তিযুদ্ধে উল্লেখযোগ্য ভূমিকা রাখে।
দিনাজপুর তীব্র শীতের জন্য পরিচিত হলেও গ্রীষ্মকালে গরমের তীব্রতাও কম দেখা যায় না ৷ দিনাজপুরের বার্ষিক সর্বোচ্চ গড় তাপমাত্রা ৩৩.৫ ডিগ্রি সেলসিয়াস এবং সর্বনিম্ন তাপমাত্রা ১০.৫ ডিগ্রি সেলসিয়াস। বার্ষিক বৃষ্টিপাত ২৫৩৬ মিলিমিটার।
দিনাজপুর একটি কৃষি সমৃদ্ধ জেলা। সেজন্য এ জেলাতে যেসব শিল্প কারখানা গড়ে উঠেছে তার অধিকাংশই কৃষি ভিত্তিক। দিনাজপুর জেলায় বড় শিল্প ও কারাখানার মধ্যে সেতাবগঞ্জ সুগার মিলস লিঃ এবং দিনাজপুর টেক্সটাইল মিলস লিঃ অন্যতম। দিনাজপুরের বিরলে একটি জুট মিলস রয়েছে। কৃষিই এই জেলার অর্থনৈতিক কর্মকান্ডের চালিকা শক্তি। কাটারী ভোগ, কালাজিরা চাল, চিড়া, আম ও লিচুর জন্য এই জেলা বিশেষভাবে পরিচিত। এছাড়াও ধানচাষ নির্ভর এই জেলা দেশের সিংহভাগ চালের যোগান দেয়। এজন্য দিনাজপুরকে দেশের শষ্য ভান্ডার বলা হয়। ধান এই জেলার প্রধান কৃষি পণ্য হওয়ায় এই জেলায় শিল্প ও কলকারখানা বলতে প্রায় ২০০০ এর মত চাল কল আছে যার মধ্যে প্রায় ১০০ টির মত অটোমেটিক ও সেমি-অটোমেটিক চাল কল, বাকী সবগুলো চাতাল নির্ভর (হাস্কিং) চাল কল। মাশিমপুরের বেদেনা লিচু জগৎবিখ্যাত। বর্তমানে বেদেনা লিচু বিদেশে রপ্তানি হচ্ছে।
দিনাজপুর জেলায় প্রায় ১২টি নদী রয়েছে। নদীগুলো হচ্ছে আত্রাই নদী, কাঁকড়া নদী, করতোয়া নদী, আপার করতোয়া নদী, ইছামতি নদী (দিনাজপুর), খড়খড়িয়া নদী, চিরনাই নদী, ছোট যমুনা নদী, টাঙ্গন নদী, ঢেপা নদী, নলশিশা নদী, পুনর্ভবা নদী এবং যমুনেশ্বরী নদী।[3]
কান্তজীর মন্দির রামসাগর স্বপ্নপূরী হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয় দিনাজপুর রাজবাড়ি জিয়া হার্ট ফাউন্ডেশন গাওসুল আজম বি এন এস বি চক্ষু হসপিটাল দিনাজপুর শিক্ষা বোর্ড পার্বতীপুর রেলওয়ে জংশন গোরে শাহ ঈদগাহ মাঠ কয়লাখনি এম আবদূর রহিম মেডিকেল কলেজ ও হাসপাতাল ঘুঘুডাঙ্গা জমিদার বাড়ি
মহারাজা দিনারাজ খুরশীদ জাহান হক, সাবেক সংসদ সদস্য এম আব্দুর রহিম সাবেক সংসদ সদস্য - স্বাধীনতা পদক প্রাপ্ত, সংবিধান রচনাকারী দলের সদস, মুক্তিযুদ্ধের সংগঠক হাজী মোহাম্মদ দানেশ, অবিভক্ত ব্রিটিশ ভারতের কৃষক নেতা সাহিত্যিক শেখ ফজলুল করিম ফকির মজনুশাহ ডক্টর গোবিন্দ চন্দ্র দেব, ১৯৭১-এ শহীদ বুদ্ধিজীবী অধ্যাপক ইউসুফ আলী, স্বাধীনতার সনদ পাঠক শহীদ ক্যাপ্টেন মাহবুবুর রহমান, (বীর উত্তম), ১৯৭১-এ শহীদ মুক্তিযোদ্ধা কমরেড মোহাম্মদ ফরহাদ, স্বাধীন বাংলাদেশের একজন স্থপতি, বাংলাদেশের কমিউনিস্ট পার্টির সাবেক সভাপতি, সাবেক সংসদ সদস্য আবুল হাসান মাহমুদ আলী (পররাষ্ট্র মন্ত্রী) প্রেম হরি বর্মন,দিনাজপুর জেলা তফশিলী সম্প্রদায়ের নেতা। ১৯৩৭ সালে তিনি এমপি নির্বাচিত হন এবং ১৯৪২ সালে প্রাদেশিক আইন সভায় মন্ত্রী পদ লাভ করেন। সেরাজউদ্দিন চৌধুরী মঈনউদ্দীন চৌধুরী
বেগম খালেদা জিয়া গোবিন্দ চন্দ্র দেব
মাহতাব হোসেন লেখক ও সাংবাদিক।
বিষয়শ্রেণী:বাংলাদেশের জেলা বিষয়শ্রেণী:দিনাজপুর জেলা বিষয়শ্রেণী:রংপুর বিভাগের জেলা